1.10.2010 Jurnalul Oficial al Uniunii Europene L 259/19 DECIZIA COMISIEI din 30 septembrie 2010 privind importul în regim de scutire de taxe vamale al mărfurilor care urmează a fi distribuite sau puse gratuit la dispoziția victimelor inundațiilor care au avut loc în mai 2010 în Republica Polonă [notificată cu numărul C(2010) 6624] (Numai textul în limba polonă este autentic) (2010/586/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (!), în special articolul 76, având în vedere cererea înaintată de Guvernul Poloniei la 2 iunie 2010 privind importul în regim de scutire de taxe vamale al mărfurilor care urmează să fie distribuite sau puse gratuit la dispoziția victimelor inundaţiilor care au avut loc în mai 2010 în Polonia, întrucât: (1) Inundaţiile reprezintă o catastrofă, în sensul capitolului XVII partea C din Regulamentul (CE) nr. 1186/2009; sunt întrunite prin urmare condițiile pentru autorizarea importului în regim de scutire de taxe vamale al mărfurilor care satisfac cerințele articolelor 74-80 din Regulamentul (CE) nr. 1186/2009 menționat anterior. (2) În vederea informării corespunzătoare a Comisiei cu privire la utilizarea mărfurilor admise cu scutire de plata taxelor vamale, Guvernul Poloniei trebuie să comunice măsurile luate pentru a preveni utilizarea mărfurilor importate în regim de scutire de taxe vamale în alte scopuri decât cele stabilite. (3)  Comisia trebuie de asemenea informată referitor la amploarea și natura importurilor realizate. (4)  Celelalte state membre au fost consultate, în conformitate cu articolul 76 din Regulamentul (CE) nr. 1186/2009, () JO L 324, 10.12.20059, p. 23. ADOPTĂ PREZENTA DECIZIE: Articolul 1 (1) Sunt admise cu scutire de taxe la import, în sensul arti- colului 2 alineatul (1) litera (a) din Regulamentul (CE) nr. 1186/2009, mărfurile importate pentru a fi puse în liberă circulație de către organisme de stat sau organizații agreate de autoritățile competente poloneze şi pe care acestea urmează a le distribui gratuit victimelor inundațiilor care au avut loc în mai 2010 în Polonia sau a le pune gratuit la dispoziția acestora, ele rămânând în proprietatea organizațiilor respective. (2) Mărfurile importate pentru a fi puse în liberă circulație de către organizații de ajutor umanitar pentru a-şi satisface necesi- tăţile pe perioada cât își desfăşoară activitatea sunt de asemenea admise cu scutire de taxe vamale. Articolul 2 Până cel târziu la 31 decembrie 2010, Guvernul Poloniei comunică Comisiei lista organizațiilor agreate menționate la articolul 1 alineatul (1). Articolul 3 Până cel târziu la 31 decembrie 2010, Guvernul Poloniei furnizează Comisiei toate informațiile cu privire la natura şi cantitățile diferitelor mărfuri admise cu scutire la taxele vamale în temeiul articolului 1, pe categorii mari de produse. Articolul 4 Până cel târziu la 31 decembrie 2010, Guvernul Poloniei aduce la cunoştința Comisiei măsurile pe care le ia pentru a garanta respectarea prevederilor articolelor 78, 79 și 80 din Regula- mentul (CE) nr. 1186/2009. Articolul 5 Articolul 1 din prezenta decizie se aplică importurilor efectuate începând cu 1 mai 2010 inclusiv, până cel târziu la 30 noiembrie 2010.